אשלי בנסון

אשלי ויקטוריה בנסון (באנגלית: Ashley Victoria Benson; נולדה ב-18 בדצמבר 1989) היא שחקנית, דוגמנית וזמרת אמריקאית. בנסון התפרסמה בזכות דמות האנה מרין שאותה גילמה בסדרת הטלוויזיה "שקרניות קטנות". בנסון נולדה וגדלה באנהיים הילס, קליפורניה שבארצות הברית. יש לה אחות גדולה בשם שיילין. בגיל שלוש היא החלה לרקוד ריקוד תחרותי בבלט, ג'אז והיפ הופ, וכן הופיעה במספר מקהלות זמר. בגיל חמש דגמנה בקטלוגי ריקוד, בגיל שמונה הוחתמה בסוכנות הדוגמנות "פורד מודלס". בתקופה זו הופיעה בתפקיד קטן בפרק בסדרה "זואי 101", והופיעה בקליפ "That Girl" של להקת NLT. משנת 1999 הופיעה בנסון במספר פרסומות והחלה להופיע יותר בסרטים ובסדרות טלוויזיה. בשנת 2004, בגיל 15, החלה להופיע בסדרת הטלוויזיה היומית "ימי חיינו", ועד שנת 2007 היא גילמה בסדרה את אביגיל "אבי" דוורו, בתם הבכורה של ג'ק דוורו וג'ניפר הורטון. בנסון הופיעה בתפקיד קטן בסרט הקומי "פתאום 30" (2004). ב-2007 כיכבה בתפקיד הראשי בסרט "מעודדות צמודות 4", בתפקיד קרסון. ב-2008 הופיעה בפרק בסדרה "על טבעי", באותה שנה כיכבה בשני סרטים "החדר של בארט" ו"חמש הנפלאים: שערוריית המעודדות מטקסס", ב-2009 הופיעה בסדרת הטלוויזיה של רשת ABC, "איסטוויק", בה גילמה את מיה, בתה של רוקסי טורקולטי (רבקה רומיין). בסוף שנת 2009 לוהקה בנסון לסדרת הטלוויזיה "שקרניות קטנות", בה גילמה את הדמות הראשית של האנה מרין עד סיום הסדרה ב-2017. ב-2010 כיכבה לצדה של כריסטינה מילאן בסרט הטלוויזיה "קופידון חג המולד", ב-2012 הופיעה בקליפ "Honestly" של "Hot Chelle Rae", ובאותה שנה כיכבה לצד ג'יימס פרנקו, סלינה גומז וונסה הדג'נס בסרט "ספרינג ברייקרס". בראיון במסגרת המופע של אלן דג'נרס סיפרה בנסון שמכריה נוהגים לכנותה בשם החיבה "בֶּנְזוֹ", כשיבוש של שם משפחתה. משנת 2017, בנסון משתפת פעולה עם מותג המשקפיים Privé Revaux בעיצוב ושיווק של משקפי שמש בשוק הצעירות והצעירים, לצד השחקנים ג'יימי פוקס והיילי סטיינפלד. ב-22 ביולי 2019 השיקה החברה קולקציית קפסולה של משקפי שמש שבנסון עיצבה לפי סגנונה האישי, וגם מדגמנת. הקולקציה נקראת "בנזו", כשם החיבה שלה. בשנת 2020 ביצעה גרסת כיסוי לשיר המפורסם של להקת רדיוהד "Creep" עם בן זוגה דאז ג'י-איזי איתו יצאה כמה חודשים. בהמשך הוציאה שיר מקורי אותו גם כתבה לצד ג'י איזי "All the Things You're Searching For" בו הם מארחים את הראפר קוסיסקו. בין השנים 2011–2016 קיימה בנסון מערכת יחסים לסירוגין עם ריאן גוד שהיה הסטייליסט של ג'סטין ביבר. טרם פרידתם הסופית ב-2016, שמה נקשר ברכילות ושמועות שחלקן הוכחשו, על קשרים רומנטיים עם השחקנים נאט וולף, טיילור לאוטנר וקורד אוברסטריט, וכן עם הזמר, שחקן ודוגמן שגילם את כיילב בן זוגה בסדרה שקרניות קטנות, טיילר בלקברן. בנסון הייתה בת זוגה של דוגמנית העל והשחקנית הבריטית קארה דלווין במשך כשנתיים, מאז שהשתיים שיחקו יחד בסרט דרמת הרוק "הריח שלה". ביוני 2019 הן אישרו את דבר היותן בזוגיות מזה כשנה. בסוף השבוע של ה-3–4 באוגוסט 2019 התפרסמו ידיעות שלפיהן בנסון ודלווין נישאו זו לזו בחשאי בטקס שהתקיים בכנסייה בלאס וגאס בנוכחות קהל אורחים מצומצם של מכרים וסלבריטאים. ואולם, מיד לאחר מכן הופצו ידיעות סותרות שלפיהן השתיים לא נישאו למעשה, ולכל היותר קיימו "טקס ידידות" לא רשמי. ידיעות אלה מבוססות בין היתר על הטענה שאצל הרשויות בלאס וגאס אין כלל רישיון נישואים מתאים. שאנון בנסון, אמה של אשלי, אף פרסמה בחשבון האינסטגרם שלה טרוניה: "כה קל היום לרבים בנו לא להטיל כלל ספק במידע, אף שמידע מדויק נמנע מהם". בנסון ודלווין נפרדו בתחילת אפריל 2020. מדיה וקבצים בנושא אשלי בנסון בוויקישיתוף אשלי בנסון, ברשת החברתית פייסבוק אשלי בנסון, ברשת החברתית אקס (טוויטר) אשלי בנסון, ברשת החברתית אינסטגרם אשלי בנסון, ברשת החברתית טיקטוק אשלי בנסון, במסד הנתונים הקולנועיים IMDb (באנגלית) אשלי בנסון, באתר AllMovie (באנגלית) אשלי בנסון, באתר Rotten Tomatoes (באנגלית) אשלי בנסון, באתר Metacritic (באנגלית) אשלי בנסון, במסד הנתונים הקולנועיים KinoPoisk (ברוסית) איילה אור-אל, הדבר האמיתי: אשלי בנסון בנסיקה מדהימה, באתר nrg‏, 25 בפברואר 2014 TheEllenShow, Ashley Benson on Her Nickname… Benzo, נבדק ב-2019-01-02 Jensen, Emily. Actress Ashley Benson creates sunglass collection for Privé Revaux. Fashion Network. June 10, 2017 ASHLEY BENSON POSES WITH PRIVE REVAUX ‘BENZO’ SUNGLASSES. Fashion Gone Rogue. July 22, 2019 Privé Revaux Launches Benzo Collection With Brand Partner Ashley Benson. Cision. July 22, 2019 Ryan Good. Famous Birthdays. Retrieved August 5, 2019. Ashley Benson Loves and Hookups. Ranker. retrieved August 5, 2019 Soteriou, Stepanie (May 30, 2019). Cara Delevingne and Ashley Benson take £400 S&M sex bench into their LA home. The Sun Aiello, Mckenna (June 14, 2019). Cara Delevingne and Ashley Benson Confirm Their Relationship With a Steamy Make Out Session. E! News. Cara Delevingne and Ashley Benson Finally Go Public With Their Relationship, סרטון באתר יוטיוב Hechtman, Michael (August 4, 2019). Cara Delevingne marries girlfriend Ashley Benson in secret ceremony. New York Post. Armstrong, Laura (August 6, 2019). Cara Delevingne marries actress Ashley Benson in £245 Elvis-themed Las Vegas chapel. The Sun גבעון, יעל (6 באוגוסט 2019). החתונה שלא היתה: דוגמנית-העל קארה דלווין לא נישאה לבת זוגה השחקנית אשלי בנסון. מגזין "רות עבור". Arnold, Amanda (August 5, 2019). What The Hell Is a ‘Friendship Ceremony’?. The Cut heller, Corinne (August 4, 2019). Cara Delevingne and Ashley Benson Are Not Married But Did Have a Friendship Ceremony. E News Flanagan, Hanna (May 6, 2020). Cara Delevingne and Ashley Benson Split After Nearly Two Years of Dating. People Mantilla, Ryan LOUIS (December 21, 2022). Ashley Benson & Pamela Anderson Take on a Deadly Stalker in the 'Alone at Night' Trailer. Collider, retrieved January 4, 2023